Ehdotus NEUVOSTON ASETUS Biskajanlahden sardellin kalastusmahdollisuuksien vahvistamisesta kalastuskaudeksi 2011/2012 /* KOM/2011/0426 lopullinen - 2011/0186 (NLE) */





PERUSTELUT 1. EHDOTUKSEN TAUSTA Neuvoston asetuksessa (EU) N:o 57/2011[1] ei vahvistettu Biskajanlahden sardellin TACia vuodeksi 2011, koska tämä TAC oli jo vahvistettu Biskajanlahden sardellin kalastusmahdollisuuksien vahvistamisesta kalastuskaudelle 2010/2011 annetussa neuvoston asetuksessa (EU) N:o 685/2010[2]. 2. EHDOTUKSEEN LIITTYVÄT OIKEUDELLISET NÄKÖKOHDAT Elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa neuvoston asetuksessa (EY) N:o 2371/2002 asetettujen yhteisen kalastuspolitiikan tavoitteiden mukaisesti kalastusmahdollisuudet olisi vahvistettava käytettävissä olevien tieteellisten lausuntojen perusteella ja ottaen huomioon biologiset ja sosioekonomiset näkökohdat varmistaen samalla eri kalastussektorien välinen oikeudenmukainen kohtelu. Biskajanlahden sardellikantaa koskeva, tieteellis-teknis-taloudellisen kalastuskomitean (STECF) 15. heinäkuuta 2011 antama lausunto perustuu kalastuskauteen, joka alkaa 1. heinäkuuta 2011 ja päättyy 30. kesäkuuta 2012. Neuvosto vahvisti kyseisen kannan kalastuksessa 1. päivästä heinäkuuta 2010 30. päivään kesäkuuta 2011 sovellettavan TACin neuvoston asetuksella (EY) N:o 53/2010. Tämä TAC ja sen jakautuminen asianomaisten jäsenvaltioiden kesken olisi nyt vahvistettava seuraavaksi 12 kuukauden jaksoksi. STECF:in lausunnossa kannan biomassaksi arvioidaan noin 98 450 tonnia. Ottaen huomioon 29. heinäkuuta 2009 annettu komission ehdotus asetukseksi pitkän aikavälin suunnitelman vahvistamisesta Biskajanlahden sardellikannalle ja kyseistä kantaa hyödyntäville kalastuksille[3] ja koska ehdotuksen perustana oleva vaikutusten arviointi sisältää tuoreimmat arviot kannan kalastusmahdollisuuksia koskevien päätösten vaikutuksista, on aiheellista vahvistaa kyseiselle kannalle TAC ehdotuksessa vahvistetun pyyntisäännön mukaisesti. Näin ollen 1. heinäkuuta 2011 alkavan ja 30. kesäkuuta 2012 päättyvän kalastuskauden TACiksi olisi vahvistettava 29 700 tonnia. Neuvostoa pyydetään hyväksymään tämä ehdotus mahdollisimman pian, jotta kalastajat voivat suunnitella uuden kalastuskauden toimintansa. 2011/0186 (NLE) Ehdotus NEUVOSTON ASETUS Biskajanlahden sardellin kalastusmahdollisuuksien vahvistamisesta kalastuskaudeksi 2011/2012 EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan, ottaa huomioon Euroopan komission ehdotuksen, sekä katsoo seuraavaa: 1. Neuvoston tehtävänä on vahvistaa kutakin kalastusta tai kalastusryhmää koskevat suurimmat sallitut saaliit (TACit). Kalastusmahdollisuudet olisi jaettava jäsenvaltioiden kesken siten, että varmistetaan kunkin jäsenvaltion kalastustoiminnan suhteellinen vakaus kunkin kannan tai kantaryhmän osalta ja ottamalla asianmukaisesti huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetussa asetuksessa (EY) N:o 2371/2002[4] vahvistetut yhteisen kalastuspolitiikan tavoitteet. 2. Yksinkertaistamisen ja kannan asianmukaisen hoitamisen vuoksi on aiheellista vahvistaa Biskajanlahden (ICES-suuralue VIII) sardellikannan TAC ja jäsenvaltioiden kiintiöt vuotuiseksi kalastuksenhoitokaudeksi, joka alkaa 1 päivänä heinäkuuta ja päättyy seuraavan vuoden 30 päivänä kesäkuuta, sen sijaan, että ne vahvistettaisiin kalenterivuoden mukaiseksi hallinnointijaksoksi. 3. Neuvoston asetuksessa (EU) N:o 57/2011[5] vahvistetaan tiettyjen kalakantojen kalastusmahdollisuudet vuodeksi 2011, Biskajanlahden sardellia lukuun ottamatta. 4. Biskajanlahden sardellin kalastuskauden 2011/2012 TAC olisi vahvistettava käytettävissä olevien tieteellisten lausuntojen perusteella sekä ottaen huomioon biologiset ja sosioekonomiset näkökohdat varmistaen samalla eri kalastussektorien välinen oikeudenmukainen kohtelu. 5. Vahvistaakseen Biskajanlahden sardellikannalle monivuotisen, kalastuskauden kattavan hoitosuunnitelman, johon sisältyy kalastusmahdollisuuksien vahvistamisesta alkaen sovellettava pyyntiä koskeva valvontasääntö, komissio antoi 29 päivänä heinäkuuta 2009 ehdotuksen asetukseksi, joka koskee pitkän aikavälin suunnitelman vahvistamista Biskajanlahden sardellikannalle ja kyseistä kantaa hyödyntäville kalastuksille. Kun otetaan huomioon mainittu komission ehdotus ja se, että ehdotuksen perustana oleva vaikutusten arviointi sisältää tuoreimmat arviot Biskajanlahden sardellikannan kalastusmahdollisuuksia koskevien päätösten vaikutuksista, on aiheellista vahvistaa sardellikannalle tämän mukainen TAC. STECF:n 15 päivänä heinäkuuta 2011 antamassa lausunnossa kannan biomassaksi arvioitiin noin 98 450 tonnia. Näin ollen 1 päivänä heinäkuuta 2011 alkavan ja 30 päivänä kesäkuuta 2012 päättyvän kalastuskauden TACiksi olisi vahvistettava 29 700 tonnia. 6. Ottaen huomioon sardellin kalastusmahdollisuuksien erityinen soveltamisala ja soveltamisajanjakso on aiheellista vahvistaa nämä kalastusmahdollisuudet erillisellä asetuksella. Kalastukseen olisi kuitenkin sovellettava asetuksen (EU) N:o 57/2011 sisältämiä kiintiöiden käytön edellytyksiä koskevia yleisiä säännöksiä. 7. TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun asetuksen (EY) N:o 847/96[6] 2 artiklan mukaisesti on tarpeen määrittää, missä määrin Biskajanlahden sardellikantaan sovelletaan mainitussa asetuksessa säädettyjä toimenpiteitä. 8. Kalastuskauden 2011/2012 alkamisen ja vuosittaisten saalisilmoitusten vuoksi tämän asetuksen olisi tultava voimaan viipymättä, ja sitä olisi sovellettava 1 päivästä heinäkuuta 2011, ON HYVÄKSYNYT TÄMÄN ASETUKSEN: 1 artikla Biskajanlahden sardellin kalastusmahdollisuudet 1. Sardellikannan suurin sallittu saalis (TAC) ja sen jakautuminen jäsenvaltioiden kesken 1 päivänä heinäkuuta 2011 alkavalla ja 30 päivänä kesäkuuta 2012 päättyvällä kalastuskaudella ICES-suuralueella VIII, sellaisena kuin se on määriteltynä asetuksessa (EY) N:o 218/2009, esitetään seuraavassa (tonneina elopainoa): Laji: | Sardelli Engraulis encrasicolus | ICES-alue: | VIII (ANE/08.) | Espanja | 26 730 | Analyyttinen TAC | Ranska | 2 970 | EU | 29 700 | TAC | 29 700 | 2. Edellä 1 kohdassa vahvistettuun kalastusmahdollisuuksien jakamiseen ja käyttöön sovelletaan asetuksen (EU) N:o 57/2011 9, 12 ja 14 artiklassa säädettyjä edellytyksiä. 3. Edellä 1 kohdassa tarkoitettuun kantaan sovelletaan asetuksen (EY) N:o 847/96 soveltamiseksi analyyttistä TACia. Mainitun asetuksen 3 artiklan 2 ja 3 kohtaa sekä 4 artiklaa sovelletaan. 2 artikla Voimaantulo Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Sitä sovelletaan 1 päivästä heinäkuuta 2011. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 24, 27.1.2011, s. 1–125. [2] EUVL L 199, 31.7.2010, s. 1–3. [3] KOM(2009)399 lopullinen. [4] EYVL L 358, 31.12.2002, s. 59. [5] EUVL L 24, 27.1.2011, s. 1–125. [6] EYVL L 115, 9.5.1996, s. 3.